CELEX: 32008D0213
Language: lv
Date: 2008-02-18 00:00:00
Title: 2008/213/EK: Padomes Lēmums ( 2008. gada 18. februāris ) par principiem, prioritātēm un nosacījumiem, kas ietverti Eiropas partnerībā ar Serbiju, tostarp Kosovu, kā noteikts ANO Drošības padomes 1999. gada 10. jūnija Rezolūcijā 1244, un ar ko atceļ Lēmumu 2006/56/EK

19.3.2008   
            
            
               LV
            
            
               Eiropas Savienības Oficiālais Vēstnesis
            
            
               L 80/46
            
         
      PADOMES LĒMUMS
   
   (2008. gada 18. februāris)
   par principiem, prioritātēm un nosacījumiem, kas ietverti Eiropas partnerībā ar Serbiju, tostarp Kosovu, kā noteikts ANO Drošības padomes 1999. gada 10. jūnija Rezolūcijā 1244, un ar ko atceļ Lēmumu 2006/56/EK
   (2008/213/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu,
   ņemot vērā Padomes 2004. gada 22. marta Regulu (EK) Nr. 533/2004 par Eiropas partnerību izveidošanu atbilstīgi stabilizācijas un asociācijas procesam (1) ar grozījumiem un jo īpaši tās 2. pantu,
   ņemot vērā Komisijas priekšlikumu,
   tā kā:
   
               (1)
            
            
               Eiropadome 2003. gada 19. un 20. jūnija Saloniku sanāksmē apstiprināja Eiropas partnerības ieviešanu kā līdzekli, kas palīdzētu īstenot Rietumbalkānu valstu Eiropas perspektīvu.
            
         
               (2)
            
            
               Regulā (EK) Nr. 533/2004 paredzēts, ka Padome pieņem lēmumu par Eiropas partnerībās iekļaujamiem principiem, prioritātēm un nosacījumiem, kā arī jebkuriem turpmākajiem pielāgojumiem. Tajā arī ir noteikts, ka Eiropas partnerību paveiktā darba kontroli nodrošinās ar to mehānismu palīdzību, kas izveidoti saistībā ar stabilizācijas un asociācijas procesu, jo īpaši sniedzot gada progresa ziņojumus.
            
         
               (3)
            
            
               Padome 2006. gada 30. janvārī pieņēma otro Eiropas partnerību ar Serbiju, tostarp Kosovu, saskaņā ar ANO Drošības padomes Rezolūciju 1244 (2).
            
         
               (4)
            
            
               Komisijas dokumentā par paplašināšanās stratēģiju un galvenajiem uzdevumiem 2006.–2007. gadā norādīts, ka partnerības atjauninās 2007. gada beigās.
            
         
               (5)
            
            
               Padome 2006. gada 17. jūlijā pieņēma Regulu (EK) Nr. 1085/2006 (3), ar ko izveido Pirmspievienošanās palīdzības instrumentu (IPA), ar kuru atjaunina finansiālā atbalsta sistēmu pirmspievienošanās valstīm.
            
         
               (6)
            
            
               Tādēļ ir ieteicams pieņemt pārskatīto Eiropas partnerību, ar ko atjaunina pašreizējo partnerību, lai apzinātu jaunās prioritātes turpmākam darbam, balstoties uz secinājumiem 2007. gada progresa ziņojumos, Serbijai, kā arī Kosovai saskaņā ar ANO Drošības padomes Rezolūciju 1244 gatavojoties turpmākai integrācijai Eiropas Savienībā.
            
         
               (7)
            
            
               Lai sagatavotos turpmākai integrācijai Eiropas Savienībā, Serbijas, kā arī Kosovas kompetentajām iestādēm saskaņā ar ANO Drošības padomes Rezolūciju 1244 būtu jāizstrādā plāns, kurā jāatspoguļo grafiks un atsevišķi pasākumi Eiropas partnerības prioritāšu īstenošanai.
            
         
               (8)
            
            
               Tādēļ būtu jāatceļ Lēmums 2006/56/EK,
            
         IR NOLĒMUSI ŠĀDI.
   1. pants
   Principi, prioritātes un nosacījumi Eiropas partnerībai ar Serbiju, tostarp Kosovu, saskaņā ar ANO Drošības padomes Rezolūciju 1244 ir izklāstīti II un III pielikumā.
   2. pants
   Eiropas partnerības izpildi pārbaudīs, izmantojot mehānismus, kas izveidoti saskaņā ar stabilizācijas un asociācijas procesu, jo īpaši Komisijas gada progresa ziņojumus.
   3. pants
   Lēmumu 2006/56/EK atceļ.
   4. pants
   Lēmums stājas spēkā trešajā dienā pēc tā publicēšanas Eiropas Savienības Oficiālajā Vēstnesī.
   
      Briselē, 2008. gada 18. februārī
      
         
            Padomes vārdā –
         
         
            priekšsēdētājs
         
         D. RUPEL
         
      
   
   
      (1)  OV L 86, 24.3.2004., 1. lpp. Regulā grozījumi izdarīti ar Regulu (EK) Nr. 269/2006 (OV L 47, 17.2.2006., 7. lpp.).
   
      (2)  Padomes Lēmums 2006/56/EK (2006. gada 30. janvāris) par principiem, prioritātēm un nosacījumiem, kas iekļauti Eiropas partnerībā ar Serbiju un Melnkalni, tostarp Kosovu, kā noteikts Apvienoto Nāciju Organizācijas Drošības padomes 1999. gada 10. jūnija Rezolūcijā 1244, un ar ko atceļ Lēmumu 2004/520/EK (OV L 35, 7.2.2006., 32. lpp.). Lēmumā grozījumi izdarīti ar Lēmumu 2007/49/EK (OV L 20, 27.1.2007., 16. lpp.).
   
      (3)  OV L 210, 31.7.2006., 82. lpp.
   
   
      1 PIELIKUMS
      2007. GADA EIROPAS PARTNERĪBA AR SERBIJU, TOSTARP KOSOVU, SASKAŅĀ AR ANO DROŠĪBAS PADOMES REZOLŪCIJU 1244
      1.   IEVADS
      Eiropadome apstiprināja Eiropas partnerības ieviešanu kā līdzekli, kas palīdzētu īstenot Rietumbalkānu valstu Eiropas perspektīvu. Ar ierosināto pārskatītā partnerība atjaunina otro partnerību, balstoties uz secinājumiem Komisijas 2007. gada progresa ziņojumos par Serbiju un Kosovu saskaņā ar ANO Drošības padomes Rezolūciju 1244. Tajā apzinātas jaunās, kā arī atlikušās rīcības prioritātes. Jaunās prioritātes ir pielāgotas valsts īpašajām vajadzībām un tās gatavības pakāpei, un vajadzības gadījumā tās tiks atjauninātas. Iestādēm ir jāizstrādā plāns, tostarp laika grafiks un īpaši pasākumi, lai risinātu Eiropas partnerības prioritātēs iekļautos uzdevumus. Partnerība sniedz arī norādes par finansiālu palīdzību valstij.
      2.   PRINCIPI
      Stabilizācijas un asociācijas process joprojām ir pamats Rietumbalkānu valstu virzībai uz Eiropu līdz pat pievienošanās brīdim. Noteiktās galvenās prioritātes attiecas uz spēju izpildīt 1993. gada Eiropadomes Kopenhāgenas sanāksmē izvirzītos kritērijus un stabilizācijas un asociācijas procesam paredzētos nosacījumus, īpaši nosacījumus, kas definēti Padomes 1997. gada 29. aprīļa un 1999. gada 21. un 22. jūnija secinājumos, 2000. gada 24. novembra Zagrebas samita noslēguma deklarācijā un Saloniku darba kārtībā.
      3.   PRIORITĀTES
      Eiropas partnerībā minētās prioritātes ir izraudzītas, pamatojoties uz to, cik reāli ir, ka dažos nākamajos gados šīs valstis spēs tās īstenot vai būtiski pavirzīsies uz priekšu to izpildē. Izšķir īstermiņa prioritātes, kuras plānots izpildīt viena līdz divu gadu laikā, un vidēja termiņa prioritātes, kuras plānots izpildīt trīs līdz četru gadu laikā. Prioritātes attiecas gan uz tiesību aktiem, gan uz to īstenošanu.
      Ņemot vērā vajadzību noteikt prioritātes, Serbijai un Kosovai saskaņā ar ANO Drošības padomes Rezolūciju 1244, protams, ir jāizpilda arī citi uzdevumi, kas var kļūt par prioritātēm nākamajās partnerībās, ņemot vērā arī to gūtos panākumus.
      Ir noteiktas galvenās īstermiņa prioritātes, un tās uzskaitītas saraksta sākumā. Galvenās prioritātes nav sarindotas to nozīmīguma secībā.
      Prioritātes ir uzskaitītas II un III pielikumā.
      4.   PLĀNOŠANA
      Kopienas palīdzību Rietumbalkānu valstīm atbilstoši stabilizācijas un asociācijas procesam sniegs saskaņā ar pašreizējiem finanšu instrumentiem, īpaši ar Regulu (EK) Nr. 1085/2006 (IPA), savukārt attiecībā uz programmām, kas pieņemtas līdz 2007. gadam, – saskaņā ar Regulu (EK) Nr. 2666/2000 (CARDS regula) (1). Finansēšanas nolīgumi būs juridiskais pamats konkrētu programmu īstenošanai. Šim lēmumam attiecīgi nav finansiālu seku.
      Serbijai, tostarp Kosovai, saskaņā ar ANO Drošības padomes Rezolūciju 1244 arī var būt pieejams finansējums no daudzvalstu un horizontālajām programmām.
      5.   NOSACĪJUMU KOPUMS
      Palīdzība Rietumbalkānu valstīm ietver nosacījumu, lai turpinātos progress atbilstīgi Kopenhāgenas kritērijiem, kā arī progress šīs Eiropas partnerības konkrēto prioritāšu izpildē. Šo nosacījumu neievērošanas gadījumā Padome var veikt attiecīgus pasākumus, pamatojoties uz 21. pantu Regulā (EK) Nr. 1085/2006 vai – tādu programmu gadījumā, kas pieņemtas pirms 2007. gada, – pamatojoties uz 5. pantu Regulā (EK) Nr. 2666/2000. Uz palīdzību attiecas arī Padomes 1997. gada 29. aprīļa secinājumos definētie nosacījumi, jo īpaši attiecībā uz saņēmēju apņemšanos veikt demokrātiskas, ekonomiskas un institucionālas reformas. Īpaši nosacījumi ir iekļauti arī individuālās gada programmās. Lēmumus par finansēšanu pieņems pēc tam, kad būs parakstīts finansēšanas nolīgums ar attiecīgajām iestādēm.
      6.   UZRAUDZĪBA
      Eiropas partnerības īstenošanu izskatīs, izmantojot mehānismus, kas izveidoti saskaņā ar stabilizācijas un asociācijas procesu, jo īpaši Komisijas sniegtos gada progresa ziņojumus.
      
         (1)  OV L 306, 7.12.2000., 1. lpp. Regulā jaunākie grozījumi izdarīti ar Regulu (EK) Nr. 2112/2005 (OV L 344, 27.12.2005., 23. lpp.).
   
   
      2 PIELIKUMS
      PRIORITĀTES SERBIJAI
      ĪSTERMIŅA PRIORITĀTES
      Galvenās prioritātes
      
                  —
               
               
                  Nodrošināt atbilstību Stabilizācijas un asociācijas nolīguma (SAN) un īpaši Pagaidu nolīguma (PN) turpmākām saistībām.
               
            
                  —
               
               
                  Nodrošināt pilnīgu sadarbību ar Starptautisko Kara noziegumu tribunālu bijušajai Dienvidslāvijai (ICTY).
               
            
                  —
               
               
                  Konstruktīvi sadarboties jautājumos, kas saistīti ar Kosovu.
               
            
                  —
               
               
                  Nodrošināt, lai konstitūciju un konstitucionālās tiesības īstenotu atbilstoši Eiropas standartiem.
               
            
                  —
               
               
                  Turpināt centienus īstenot valsts pārvaldes reformu, tostarp civildienesta atalgojuma sistēmas reformu, lai nodrošinātu pārskatāmu darbā pieņemšanu un paaugstināšanu amatā, kā arī profesionālismu un atbildību, stiprināt Eiropas integrācijas struktūras, uzlabot koordināciju visā valsts pārvaldē un parlamentā un pievērst īpašu uzmanību politikas koordinācijai.
               
            
                  —
               
               
                  Uzlabot tiesu sistēmas darbību, nodrošināt tās neatkarību, atbildību, profesionalitāti un efektivitāti un nodrošināt, ka tiesnešu un prokuroru karjeras attīstība un darbā pieņemšana ir balstīta uz tehniskiem un profesionāliem kritērijiem un ir brīva no politiskās ietekmes. Nodrošināt pienācīgu Konstitucionālās tiesas darbību.
               
            
                  —
               
               
                  Paātrināt cīņu pret korupciju visos līmeņos un izveidot finanšu kontroles visaptverošu valsts sistēmu, lai palielinātu pārskatāmību un atbildību valsts finanšu izmantošanā.
               
            
                  —
               
               
                  Pabeigt privatizācijas procesu vai attiecīgos gadījumos – valsts uzņēmumu un kolektīvā īpašumā esošu uzņēmumu likvidāciju.
               
            Politiskie kritēriji
      Demokrātija un tiesiskums
      Konstitūcija
      
                  —
               
               
                  Saskaņot tiesību aktus un iestādes ar jauno konstitūciju.
               
            Parlaments
      
                  —
               
               
                  Pabeigt vēlēšanu tiesiskās sistēmas reformu (ieskaitot vēlētāju reģistru), saskaņot to ar jaunajām konstitucionālajām prasībām un nodrošināt politisko partiju finansēšanas pārskatāmību un atbildību, tostarp spēkā esošo tiesību aktu pārskatīšanu, lai paredzētu pietiekamu pārraudzību un sankcijas.
               
            Valsts pārvalde
      
                  —
               
               
                  Izveidot pilnībā funkcionējošu ombuda biroju atbilstoši tiesību aktu prasībām un nodrošināt ombuda ieteikumu izpildes pienācīgu pārbaudi.
               
            Civilā kontrole pār drošības spēkiem
      
                  —
               
               
                  Nodrošināt lielāku demokrātisko pārraudzību, pastiprinot parlamentāro kontroli un izveidojot pārskatāmāku finanšu pārvaldību.
               
            Tiesu sistēma
      
                  —
               
               
                  Nodrošināt tiesu un kriminālvajāšanas sistēmas pilnīgu neatkarību.
               
            
                  —
               
               
                  Nostiprināt kara noziegumu prokurora biroju.
               
            
                  —
               
               
                  Īstenot tiesu sistēmas reformas stratēģijas rīcības plānu.
               
            
                  —
               
               
                  Pieņemt un īstenot tiesību aktus par tiesnešu, prokuroru un par atbalsta uzdevumu veikšanu atbildīgo tiesu darbinieku obligātu sākotnējo un turpmāko apmācību un nostiprināt mācību centrus.
               
            
                  —
               
               
                  Racionalizēt tiesu sistēmu, modernizēt procedūras, ieviest efektīvu tiesas pārvaldības sistēmu un izveidot administratīvo un apelācijas tiesu.
               
            
                  —
               
               
                  Izveidot IT tīklu visu līmeņu prokuroriem, nodrošināt tiesas nolēmumu izpildi un turpināt nostiprināt spējas kara noziegumu izskatīšanai valsts tiesās pilnīgā saskaņā ar starptautiskajām ICTY saistībām.
               
            Korupcijas novēršanas politika
      
                  —
               
               
                  Īstenot korupcijas novēršanas stratēģijas rīcības plānu un izveidot neatkarīgu un efektīvu korupcijas novēršanas aģentūru.
               
            
                  —
               
               
                  Ratificēt korupcijas novēršanas starptautiskās konvencijas.
               
            
                  —
               
               
                  Turpināt precizēt un izpildīt noteikumus, kas saistīti ar interešu konflikta novēršanu atbilstoši starptautiskiem standartiem.
               
            
                  —
               
               
                  Izstrādāt un ieviest valsts ierēdņu īpašumu deklarēšanas pārskatāmu sistēmu.
               
            Cilvēktiesības un minoritāšu aizsardzība
      
                  —
               
               
                  Izpildīt visus pienākumus, kas saistīti ar dalību Eiropas Padomē.
               
            
                  —
               
               
                  Nodrošināt atbilstību jaunās konstitūcijas cilvēktiesību aizsardzības noteikumiem.
               
            
                  —
               
               
                  Turpināt iestādēs ievietoto personu skaita samazināšanu, sabiedrībā balstītu pakalpojumu sniegšanu un atbalstu apgādājamām personām, tostarp garīgās veselības jomā.
               
            Civilās un politiskās tiesības
      
                  —
               
               
                  Pārskatīt atbilstošos tiesību aktus attiecībā uz reliģiskām tiesībām, lai nodrošinātu to atbilstību konstitūcijai.
               
            
                  —
               
               
                  Nodrošināt rīcību gadījumos, kad ir aizdomas par ļaunprātīgu izturēšanos, un nostiprināt iekšējās kontroles dienestus, kuri izskata tiesībaizsardzības iestāžu darbinieku ļaunprātīgas izturēšanās gadījumus.
               
            
                  —
               
               
                  Uzlabot ieslodzījuma apstākļus, nodrošināt ieslodzījuma apstākļu pienācīgu uzraudzību ilgtermiņa ieslodzītajiem un par organizēto noziedzību ieslodzītajām personām un nodrošināt brīvības atņemšanas iestāžu personāla apmācību, un uzlabot īpašu vajadzību iestādes.
               
            
                  —
               
               
                  Uzlabot Apraides padomes darbību atbilstoši starptautiskiem standartiem, nodrošināt reģionālo un vietējo apraides frekvenču godīgu un pārskatāmu piešķiršanu plašsaziņas līdzekļu operatoriem.
               
            
                  —
               
               
                  Pilnībā īstenot tiesību aktus par brīvu piekļuvi informācijai un nostiprināt tā komisāra biroju, kurš atbildīgs par brīvu piekļuvi informācijai, lai nodrošinātu lēmumu/ieteikumu izpildi.
               
            
                  —
               
               
                  Pieņemt tiesību aktus par apvienībām un par NVO juridisko statusu, veicināt pilsoniskas sabiedrības organizāciju veidošanos un regulāru dialogu ar pilsonisko sabiedrību par politikas iniciatīvām.
               
            
                  —
               
               
                  Veicināt tiesu iestāžu pieejamību.
               
            Sociālās un ekonomiskās tiesības
      
                  —
               
               
                  Pieņemt visaptverošus diskriminācijas novēršanas tiesību aktus un nodrošināt pienācīgu institucionālo atbalstu cietušajiem.
               
            
                  —
               
               
                  Pieņemt atbilstošus tiesību aktus par īpašuma atgūšanu un nodrošināt to pilnīgu īstenošanu.
               
            
                  —
               
               
                  Uzlabot sieviešu un bērnu tiesību aizsardzību.
               
            Minoritāšu tiesības, kultūras tiesības un minoritāšu aizsardzība
      
                  —
               
               
                  Nodrošināt, lai tiktu pilnībā ievēroti konstitucionālie noteikumi par kultūras un minoritāšu tiesībām un minoritāšu aizsardzību, un pilnībā īstenot stratēģijas un rīcības plānus, lai integrētu čigānus, ietverot tādas personas, kas atgriežas.
               
            
                  —
               
               
                  Turpināt centienus veicināt labas attiecības starp etniskajām grupām, tostarp pasākumus izglītības jomā, stiprināt minoritāšu padomju darbību, tostarp pieņemot aizkavējušos tiesību aktus, veicināt minoritāšu dalību tiesu sistēmas un tiesībaizsardzības struktūrās un turpināt pasākumus informētības veicināšanai, tostarp minoritāšu valodu izmantošanu.
               
            
                  —
               
               
                  Pielāgot atbilstošos tiesību aktus jaunajai konstitūcijai un nodrošināt minoritāšu tiesību pilnīgu īstenošanu, jo īpaši attiecībā uz izglītību dzimtajā valodā.
               
            
                  —
               
               
                  Pieņemt jaunus tiesību aktus bēgļu jautājumos un turpināt īstenot valsts stratēģiju bēgļu jautājumos.
               
            Reģionālie jautājumi un starptautiskās saistības
      
                  —
               
               
                  Turpināt ievērot Deitonas/Parīzes nolīgumus.
               
            
                  —
               
               
                  Veikt pasākumus, lai izpildītu Starptautiskās Tiesas 2007. gada februāra spriedumu Bosnijas un Hercegovinas ierosinātajā lietā pret Serbiju un Melnkalni par Konvencijas par genocīda nozieguma novēršanu un sodīšanu piemērošanu.
               
            
                  —
               
               
                  Veicināt reģionālās sadarbības, izlīguma un labu kaimiņattiecību nostiprināšanu, tostarp sekmējot pāreju no Stabilitātes pakta uz reģionālāku sadarbības sistēmu un Centrāleiropas brīvās tirdzniecības nolīguma (CEFTA) efektīvu īstenošanu.
               
            
                  —
               
               
                  Noslēgt un īstenot nolīgumus ar kaimiņvalstīm par pārrobežu sadarbību, cīņu pret organizēto noziedzību, nelegālu tirdzniecību un kontrabandu, tiesu iestāžu sadarbību, robežu pārvaldību un vidi.
               
            
                  —
               
               
                  Sniegt ieguldījumu neatrisinātu robežu jautājumu risināšanā ar Horvātiju un ar Bosniju un Hercegovinu.
               
            
                  —
               
               
                  Nodrošināt reālas ilgstošas atgriešanās un integrācijas izvēles tiesības un sniegt ieguldījumu, lai nodrošinātu Sarajevas deklarācijas pilnīgu īstenošanu.
               
            Ekonomiskie kritēriji
      
                  —
               
               
                  Īstenot uz stabilitāti orientētu fiskālo politiku, tostarp valsts sektora algu politiku, kuras mērķis ir fiskāla konsolidācija un kura veicina zemu inflāciju un ārējo ilgtspēju.
               
            
                  —
               
               
                  Turpināt valsts finanšu pārvaldes reformas, lai pastiprinātu kontroli, pārskatāmību, atbildību un efektivitāti.
               
            
                  —
               
               
                  Īstenot tādu monetāro politiku, kas veicina cenu stabilitātes mērķa sasniegšanu, lai samazinātu un apturētu gaidāmo inflāciju.
               
            
                  —
               
               
                  Pilnveidot bankrota procedūras, lai paātrinātu dzīvotnespējīgu uzņēmumu iziešanu no tirgus un sekmētu strukturālas pārmaiņas.
               
            
                  —
               
               
                  Pabeigt atlikušo administrēto cenu liberalizāciju, lai paaugstinātu tirgus mehānismu efektivitāti un līdzekļu piešķiršanu.
               
            
                  —
               
               
                  Turpināt pastiprināt finanšu uzraudzību, lai palīdzētu nodrošināt finanšu nozares stabilitāti.
               
            
                  —
               
               
                  Turpināt izstrādāt un īstenot pensiju sistēmas reformu un turpināt veselības apdrošināšanas sistēmas reformu, un paātrināt apdrošināšanas nozares pārstrukturēšanu un privatizāciju.
               
            
                  —
               
               
                  Turpināt centienus formalizēt “ēnu” ekonomiku un ieviest valsts izdevumu pārvaldes sistēmu, un veikt nodokļu reformas.
               
            
                  —
               
               
                  Izveidot stabilu un funkcionējošu zemes/nekustamā īpašuma tirgu un sagatavot tiesību aktus par kadastru.
               
            
                  —
               
               
                  Turpināt centienus veicināt nodarbinātību, tostarp ar profesionālās apmācības un darba tirgus reformu palīdzību, uzlabot valsts nodarbinātības dienestu darbību un īstenot nodarbinātības stratēģiju attiecībā uz cilvēkiem ar īpašām vajadzībām.
               
            Eiropas standarti
      Iekšējais tirgus
      Preču brīva aprite
      
                  —
               
               
                  Turpināt saskaņot ar Eiropas standartiem tiesisko regulējumu par standartizāciju, sertifikāciju, metroloģiju, akreditāciju un atbilstības novērtēšanu. Turpināt pieņemt Eiropas standartus un izveidot kvalitātes infrastruktūras valsts koordinācijas struktūru, kas ir atbildīga par visas šīs jomas nostiprināšanu.
               
            
                  —
               
               
                  Izveidot tirgus uzraudzības struktūru un nodrošināt pareizu koordināciju starp tirgus uzraudzības iestādēm.
               
            
                  —
               
               
                  Pielāgot tirdzniecības režīmu un attiecīgos tiesību aktus, lai nodrošinātu PTO, SAN un CEFTA saistību izpildi.
               
            
                  —
               
               
                  Izveidot iekšēju konsultāciju un informēšanas mehānismu par jauniem tehniskiem noteikumiem, pirms pieņemt pasākumus, kuri ietekmē tirdzniecību.
               
            
                  —
               
               
                  Nostiprināt administratīvās spējas patērētāju aizsardzības jomā.
               
            Kapitāla brīva aprite
      
                  —
               
               
                  Turpināt veidot starptautisku maksājumu operāciju sistēmu atbilstīgi starptautiskiem noteikumiem un nekustamā īpašuma pirkumu apstrādes valsts sistēmu.
               
            Muita un nodokļi
      
                  —
               
               
                  Pabeigt to muitas tiesību aktu saskaņošanu, kas ir vajadzīgi, lai pareizi īstenotu SAN, nostiprināt muitas pārvaldes spējas cīņai pret korupciju, pārrobežu noziedzību un izvairīšanos no nodokļu maksāšanas un pastiprināt īstenošanas spējas, īpaši riska analīzes un pēcmuitošanas pārbaudes jomā.
               
            
                  —
               
               
                  Turpināt nodokļu tiesību aktu tuvināšanu acquis, ieviest nodokļu tiesību aktus, īpaši attiecībā uz ieņēmumu iekasēšanu un kontroli, lai samazinātu krāpšanos nodokļu jomā un palielinātu izpildes spēju.
               
            
                  —
               
               
                  Ievērot Rīcības kodeksa par uzņēmējdarbības aplikšanu ar nodokļiem principus un nodrošināt, lai jaunie nodokļu pasākumi atbilstu šiem principiem.
               
            Konkurence
      
                  —
               
               
                  Pilnveidot spēkā esošos tiesību aktus konkurences ierobežojumu novēršanai atbilstoši SAN prasībām un nostiprināt Konkurences komisijas administratīvās spējas, lai nodrošinātu noteikumu efektīvu un neatkarīgu izpildi saskaņā ar ES acquis.
               
            
                  —
               
               
                  Izveidot neatkarīgu un pilnībā funkcionējošu valsts atbalsta uzraudzības iestādi.
               
            
                  —
               
               
                  Uzlabot apvienošanās kontroles procedūras, lai nostiprinātu Konkurences komisijas efektivitāti.
               
            
                  —
               
               
                  Izveidot pareizu tiesību aktu sistēmu attiecībā uz valsts atbalstu saskaņā ar SAN prasībām.
               
            Publiskie iepirkumi
      
                  —
               
               
                  Ieviest konsekventu un efektīvu publisko iepirkumu režīmu, nodrošināt publisko iepirkumu struktūru neatkarību, pārskatāmas procedūras neatkarīgi no attiecīgā līguma vērtības un Serbijas, Melnkalnes un ES piegādātāju vai pakalpojumu sniedzēju nediskriminēšanu, un nostiprināt šīs nozares izpildes spēju.
               
            Intelektuālā īpašuma tiesības
      
                  —
               
               
                  Turpināt stiprināt intelektuālā īpašuma tiesību (IPR) aizsardzību un nostiprināt administratīvās spējas intelektuālā īpašuma tiesību ieviešanai un piemērošanai.
               
            Nodarbinātības un sociālā politika
      
                  —
               
               
                  Izveidot piemērotas administratīvās struktūras un spējas veselības aizsardzības jomā.
               
            Izglītība un pētniecība
      
                  —
               
               
                  Turpināt centienus, lai pilnveidotu izglītības sistēmu; izveidot labākas saiknes starp profesionālo un augstāko izglītību un darba tirgu un ekonomiskajām vajadzībām; stiprināt administratīvās spējas un uzlabot koordināciju starp attiecīgajām struktūrām.
               
            
                  —
               
               
                  Ratificēt UNESCO Konvenciju par kultūras izpausmju daudzveidības aizsardzību un veicināšanu.
               
            PTO jautājumi
      
                  —
               
               
                  Turpināt sagatavošanas darbu, lai pievienotos PTO.
               
            Nozaru politika
      Rūpniecība un MVU
      
                  —
               
               
                  Īstenot Eiropas Mazo un vidējo uzņēmumu hartu un samazināt administratīvos šķēršļus MVU.
               
            
                  —
               
               
                  Pieņemt jaunu vidēja termiņa MVU politikas stratēģiju un rūpniecības stratēģiju, pēc tam pieņemot rīcības plānu.
               
            
                  —
               
               
                  Nostiprināt MVU padomi kā koordinācijas instrumentu starp valsts un privāto sektoru un pastiprināt sadarbību starp ministrijām, lai ietekmētu MVU politikas virzienu veidošanu un īstenošanu.
               
            Lauksaimniecība
      
                  —
               
               
                  Stiprināt administratīvās spējas, kas ir vajadzīgas, lai formulētu un īstenotu lauksaimniecības un lauku attīstības politiku.
               
            
                  —
               
               
                  Atjaunināt tiesību aktus un pastiprināt īstenošanu un kontroli pārtikas nekaitīguma, veterinārajā un fitosanitārajā jomā.
               
            
                  —
               
               
                  Attiecināt dzīvnieku identifikāciju un reģistrāciju uz visām attiecīgajām sugām.
               
            
                  —
               
               
                  Turpināt uzlabot veterinārās, fitosanitārās, vīna un sanitārās laboratorijas, uzraudzības inspekcijas un kontroles pie ārējām robežām.
               
            Vide
      
                  —
               
               
                  Paātrināt tiesību aktu un standartu tuvināšanu ES acquis.
               
            
                  —
               
               
                  Ieviest pieņemtos tiesību aktus, īpaši par vides ietekmes novērtējumu.
               
            
                  —
               
               
                  Sākt Kioto protokola īstenošanu.
               
            
                  —
               
               
                  Pieņemt un ieviest vides aizsardzības valsts stratēģiju un ilgtspējīgas attīstības stratēģiju.
               
            
                  —
               
               
                  Nostiprināt to struktūru administratīvās spējas, kuras ir atbildīgas par plānošanu, atļaujām, pārbaudēm un uzraudzību, kā arī par projektu vadību, nostiprināt spējas vietējā līmenī un nodrošināt koordināciju starp centrālo un vietējo līmeni.
               
            Turpināt izstrādāt un sākt īstenot atkritumu apsaimniekošanas plānus un sākt tādas iekārtas būvniecību, kas paredzēta bīstamu atkritumu apstrādei un drošai glabāšanai.
      Transporta politika
      
                  —
               
               
                  Turpināt īstenot Saprašanās memorandu par Dienvidaustrumeiropas reģionālā transporta galvenā tīkla izveidi un pastiprināt sadarbību ar Dienvidaustrumeiropas transporta novērošanas centru.
               
            
                  —
               
               
                  Pieņemt un īstenot transporta valsts stratēģiju. Veikt pasākumus, lai uzlabotu ceļu satiksmes drošības apstākļus.
               
            
                  —
               
               
                  Izpildīt Eiropas kopējās gaisa telpas nolīguma pirmajā pārejas posmā paredzētās saistības.
               
            
                  —
               
               
                  Pārstrukturēt dzelzceļa nozari un izveidot dzelzceļa iestādes.
               
            
                  —
               
               
                  Attīstīt iekšzemes ūdensceļu transportu, tostarp izveidojot upju informācijas dienestus.
               
            Enerģētika
      
                  —
               
               
                  Izpildīt Enerģētikas Kopienas līguma saistības attiecībā uz acquis pilnīgu ieviešanu par iekšējo gāzes un elektrības tirgu un elektroenerģijas pārrobežu tirdzniecību.
               
            
                  —
               
               
                  Grozīt un īstenot enerģētikas likumu un nodrošināt neatkarīgās enerģētiku regulējošās aģentūras netraucētu darbību.
               
            
                  —
               
               
                  Turpināt vides revīzijas enerģētikas uzņēmumos, vēršoties pret lielākajiem piesārņotājiem, nodrošināt sadalīšanu, lai pārstrukturētu un atvērtu tirgu, un gūt turpmākus panākumus reģionāla enerģijas tirgus veidošanā, īpaši uzlabojot savienojumus ar kaimiņvalstīm.
               
            
                  —
               
               
                  Pievienoties attiecīgajām starptautiskajām konvencijām par kodoldrošību un izveidot atbilstošu regulēšanas struktūru.
               
            
                  —
               
               
                  Turpināt Vincas pētniecības reaktora demontāžu.
               
            
                  —
               
               
                  Nostiprināt attiecīgo ministriju administratīvās spējas.
               
            Informācijas sabiedrība un plašsaziņas līdzekļi
      
                  —
               
               
                  Nodrošināt elektronisko sakaru nozares pilnīgu liberalizāciju un regulējošo iestāžu neatkarību; nodrošināt, lai tiktu realizēta pieņemtā stratēģija, ieskaitot vajadzīgo tiesību aktu un politikas virzienu pieņemšanu un ieviešanu, un nostiprināt administratīvās spējas.
               
            
                  —
               
               
                  Sākt tuvināšanos acquis audiovizuālajā nozarē un uzlabot pārskatāmību un atbildību, īpaši Republikāniskās apraides aģentūras pārskatāmību un atbildību.
               
            
                  —
               
               
                  Parakstīt un ratificēt Eiropas Konvenciju par pārrobežu televīziju.
               
            Finanšu kontrole
      
                  —
               
               
                  Pieņemt un īstenot valsts iekšējās finanšu kontroles politiku.
               
            
                  —
               
               
                  Izstrādāt procedūras un izveidot administratīvās spējas, lai nodrošinātu ES finanšu interešu efektīvu aizsardzību.
               
            Statistika
      
                  —
               
               
                  Grozīt Statistikas likumu un palielināt sadarbību un koordināciju valsts statistikas sistēmā.
               
            
                  —
               
               
                  Veikt lauku saimniecību skaitīšanu, izveidot lauksaimniecības reģistru un turpināt valsts uzskaites izstrādi atbilstoši ESA 95, tostarp uzlabojot datu avotus.
               
            Tiesiskums, brīvība un drošība
      Vīzas, robežkontrole, patvērums un migrācija
      
                  —
               
               
                  Ieviest integrēto robežu pārvaldības (IRP) stratēģiju un pastiprināt sadarbību starp IRP aģentūrām.
               
            
                  —
               
               
                  Uzlabot policijas pārrobežu sadarbību atbilstoši labākajai praksei, nostiprināt robežpolicijas spējas un nodrošināt robežpolicijai modernu infrastruktūru un aprīkojumu, īpaši IT jomā.
               
            
                  —
               
               
                  Saskaņot vīzu režīmu ar acquis un īstenot ES un Serbijas Nolīgumu par vīzu režīma atvieglošanu.
               
            
                  —
               
               
                  Nodrošināt to, ka efektīvi ievieš prasības izsniegt augstas kvalitātes ceļošanas dokumentus un personu apliecinošus dokumentus.
               
            
                  —
               
               
                  Pieņemt un īstenot tiesību aktus par patvērumu, nodrošināt patvēruma meklētāju uzņemšanas centra darbību un nodrošināt, lai tiktu izveidota operatīva struktūra patvēruma pieteikumu izskatīšanai.
               
            
                  —
               
               
                  Īstenot ES un Serbijas nolīgumu par atpakaļuzņemšanu.
               
            
                  —
               
               
                  Pieņemt stratēģiju repatriantu reintegrācijai, tostarp sociālekonomisko apstākļu risināšanai.
               
            Nelikumīgi iegūtu līdzekļu legalizēšana
      
                  —
               
               
                  Pieņemt vajadzīgos tiesību aktus un valsts stratēģiju, tostarp laika grafiku, kas vērsta pret nelikumīgi iegūtu līdzekļu legalizāciju un terorisma finansēšanu, nostiprināt valsts struktūras cīņai pret nelikumīgi iegūtu līdzekļu legalizāciju un uzlabot sadarbību starp aģentūrām un starptautisko sadarbību.
               
            Narkotikas
      
                  —
               
               
                  Palielināt spējas, lai apkarotu narkotiku tirdzniecību, izstrādāt un sākt īstenot narkomānijas apkarošanas valsts stratēģiju saskaņā ar ES narkomānijas apkarošanas stratēģiju un uzlabot starptautisku sadarbību.
               
            Policija
      
                  —
               
               
                  Pilnībā īstenot Policijas likumu, lai nodrošinātu profesionalitāti un atbildību, uzlabotu pārskatāmību, izveidotu modernus policijas spēkus, kas ir brīvi no nevajadzīgas politiskas iejaukšanās, un palielināt to spējas ar specializētu mācību palīdzību.
               
            
                  —
               
               
                  Veikt vajadzīgos pasākumus, lai noslēgtu sadarbības nolīgumu ar Eiropolu.
               
            Cīņa pret organizēto noziedzību un terorismu
      
                  —
               
               
                  Pieņemt vēl nepieņemtos tiesību aktus, izveidot spēju īpašuma atsavināšanai, īstenot valsts stratēģiju organizētās noziedzības apkarošanai un pastiprināt kriminālizlūkošanu.
               
            
                  —
               
               
                  Turpināt cīņu pret cilvēku tirdzniecību, tostarp īstenot stratēģiju cilvēku tirdzniecības novēršanai, sniegt pienācīgu palīdzību un aizsardzību upuriem.
               
            
                  —
               
               
                  Uzlabot starptautiskās sadarbības un attiecīgo starptautisko konvenciju terorisma jomā īstenošanas efektivitāti.
               
            
                  —
               
               
                  Uzlabot sadarbību un informācijas apmaiņu starp visām drošības dienestu nodaļām un ar citām valstīm un novērst terora aktu finansēšanu un sagatavošanu.
               
            Personas datu aizsardzība
      
                  —
               
               
                  Pārskatīt tiesisko regulējumu, parakstīt attiecīgās starptautiskās konvencijas un izveidot neatkarīgu uzraudzības iestādi.
               
            VIDĒJA TERMIŅA PRIORITĀTES
      Politiskie kritēriji
      Demokrātija un tiesiskums
      Valsts pārvalde
      
                  —
               
               
                  Turpināt nostiprināt Eiropas integrācijas spējas valsts pārvaldē, izveidojot vajadzīgās struktūras nozaru ministrijās un visā valdībā, un pilnveidot mehānismus sadarbībai ar visiem departamentiem, kas nodarbojas ar Eiropas integrāciju.
               
            
                  —
               
               
                  Turpināt civildienesta un valsts pārvaldes tiesību aktu pilnīgu īstenošanu, veikt pasākumus, lai attīstītu cilvēkresursus valsts civildienestā, nostiprināt valsts pārvaldes politikas veidošanas un koordinācijas spējas valdības un vietējo pašvaldību līmenī, izveidot centralizētu izmaksas sistēmu, īstenot konstitucionālos noteikumus saistībā ar decentralizāciju un nodrošināt līdzekļus pašvaldībām.
               
            Civilā kontrole pār drošības spēkiem
      
                  —
               
               
                  Turpināt bruņoto spēku pārstrukturēšanu un reformu un palielināt pārskatāmību un civilo kontroli pār bruņotajiem spēkiem.
               
            Tiesu sistēma
      
                  —
               
               
                  Samazināt lietu uzkrāšanos tiesās un turpināt paaugstināt tiesu efektivitāti un profesionalitāti.
               
            
                  —
               
               
                  Ieviest vienotus standartus, lai iegūtu uzticamus datus par tiesu iestādēm.
               
            Korupcijas novēršanas politika
      
                  —
               
               
                  Nodrošināt pilnīgu atbilstību starptautiskām konvencijām par cīņu pret korupciju. Turpināt nostiprināt korupcijas novēršanas struktūru spējas.
               
            Cilvēktiesības un minoritāšu aizsardzība
      
                  —
               
               
                  Īstenot diskriminācijas novēršanas tiesību aktus.
               
            
                  —
               
               
                  Turpināt centienus integrēt bērnus invalīdus un uzlabot viņu apstākļus. Veikt bērnu aprūpes sistēmas reformu un nodrošināt minoritāšu bērnu iekļaušanu skolās.
               
            Reģionālie jautājumi un starptautiskās saistības
      
                  —
               
               
                  Atvieglot to bēgļu integrāciju, kuri nevēlas atgriezties.
               
            Ekonomiskie kritēriji
      
                  —
               
               
                  Pastiprināt fiskālo konsolidāciju un samazināt valsts sektora lomu, ko mēra kā izdevumu īpatsvaru IKP, lai dotu iespēju privātā sektora attīstībai un izaugsmei.
               
            
                  —
               
               
                  Paātrināt privatizāciju un vajadzības gadījumā valsts uzņēmumu likvidāciju, lai pastiprinātu korporatīvo pārvaldību, samazinātu kvazifiskālos zaudējumus, veicinātu fiskālo konsolidāciju un paaugstinātu privātā sektora darbības īpatsvaru.
               
            
                  —
               
               
                  Samazināt strukturālo neelastību, kas traucē darba tirgum, īpaši saistībā ar darba tirgus regulējumu, lai paaugstinātu dalību un nodarbinātību.
               
            
                  —
               
               
                  Samazināt valsts atbalstu attiecībā pret IKP un pastiprināt konkurences politiku, lai atļautu brīvu un neizkropļotu konkurenci par labu Serbijas patērētājiem.
               
            
                  —
               
               
                  Uzlabot izglītības sistēmu, lai vairotu prasmes, kas sekmē nodarbinātības iespējas un ilgtermiņa ekonomisko izaugsmi.
               
            
                  —
               
               
                  Uzlabot uzņēmējdarbības vidi, lai palielinātu tiešos ārvalstu ieguldījumus jaunās nozarēs.
               
            Eiropas standarti
      Iekšējais tirgus
      Preču brīva aprite
      
                  —
               
               
                  Turpināt standartizāciju un gatavoties pilntiesīgai dalībai Eiropas standartizācijas organizācijās.
               
             
      
                  —
               
               
                  Turpināt liberalizēt īstermiņa kapitāla un vidēja termiņa kapitāla plūsmas.
               
            Muita un nodokļi
      
                  —
               
               
                  Nodrošināt muitas un nodokļu, kā arī citu fiskālo tiesību aktu turpmāku tuvināšanu acquis un turpināt palielināt administratīvās spējas, lai ieviestu šos tiesību aktus, kā arī cīnīties pret korupciju, pārrobežu noziedzību un nodokļu nemaksāšanu.
               
            
                  —
               
               
                  Uzlabot pārskatāmību un informācijas apmaiņu ar ES dalībvalstīm, lai veicinātu tādu pasākumu piemērošanu, ar kuriem novērš izvairīšanos no nodokļu maksāšanas un nodokļu nemaksāšanu.
               
            Konkurence
      
                  —
               
               
                  Ieviest valsts atbalsta tiesību aktus un nodrošināt, lai efektīvi darbotos iestāde, kas uzrauga valsts atbalstu.
               
            Nodarbinātības un sociālā politika
      
                  —
               
               
                  Veikt pasākumus, lai palielinātu vidējās izglītības iestādēs uzņemto skaitu no visām kopienām.
               
            
                  —
               
               
                  Turpināt izstrādāt sociālās iekļaušanas un sociālās aizsardzības politiku.
               
            
                  —
               
               
                  Nodrošināt funkcionālu un pārstāvētu sociālo dialogu.
               
            
                  —
               
               
                  Veikt turpmākus centienus, lai uzlabotu situāciju cilvēkiem ar īpašām vajadzībām.
               
            Izglītība un pētniecība
      
                  —
               
               
                  Pieņemt kvalifikācijas valsts programmas profesionālai izglītībai un apmācībām; veicināt reģionālo sadarbību augstākās izglītības jomā.
               
            
                  —
               
               
                  Pieņemt integrētu pētniecības politiku.
               
            Nozaru politika
      MVU un rūpniecības politika
      
                  —
               
               
                  Turpināt īstenot Eiropas Mazo uzņēmumu hartu.
               
            Lauksaimniecība
      
                  —
               
               
                  Turpināt centienus nostiprināt administratīvās struktūras un spējas, kas ir vajadzīgas, lai formulētu un īstenotu lauksaimniecības un lauku attīstības politiku.
               
            
                  —
               
               
                  Turpināt uzlabot tiesību aktus un kontroli veterinārajā, sanitārajā, fitosanitārajā un pārtikas nekaitīguma jomā.
               
            
                  —
               
               
                  Uzlabot atkritumu apsaimniekošanu un samazināt lauksaimniecības radīto piesārņojumu.
               
            
                  —
               
               
                  Turpināt pārtikas pārstrādes uzņēmumu modernizāciju atbilstoši ES prasībām.
               
            Vide
      
                  —
               
               
                  Nodrošināt ES tiesību aktiem tuvināto tiesību aktu pilnīgu īstenošanu un izpildi.
               
            
                  —
               
               
                  Īstenot attiecīgās starptautiskās konvencijas un Kioto protokolu.
               
            
                  —
               
               
                  Pieņemt un sākt īstenot stratēģijas gaisa piesārņojuma, atkritumu apsaimniekošanas un dabas aizsardzības jomā.
               
            
                  —
               
               
                  Pilnībā īstenot vides aizsardzības valsts stratēģiju un ūdens valsts stratēģiju.
               
            
                  —
               
               
                  Nostiprināt vides iestāžu administratīvās spējas valsts un vietējā līmenī.
               
            
                  —
               
               
                  Īstenot daudzgadu plānu vides aizsardzības politikas finansēšanai, tostarp ieguldījumiem.
               
            
                  —
               
               
                  Pabeigt tādas iekārtas būvniecību, kas paredzēta bīstamu atkritumu apstrādei un drošai glabāšanai.
               
            Transporta politika
      
                  —
               
               
                  Turpināt īstenot Saprašanās memorandu par Dienvidaustrumeiropas reģionālā transporta galvenā tīkla izveidi un pastiprināt sadarbību ar Dienvidaustrumeiropas transporta novērošanas centru.
               
            
                  —
               
               
                  Turpināt nostiprināt administratīvās spējas, tostarp projektu sagatavošanu lieliem ieguldījumiem un infrastruktūras uzturēšanai.
               
            
                  —
               
               
                  Nodrošināt tiesību aktu turpmāku saskaņošanu ar transporta acquis, īpaši attiecībā uz tehniskajiem un drošības standartiem (ietverot digitālā tahogrāfa ieviešanu).
               
            
                  —
               
               
                  Izpildīt Eiropas kopējās gaisa telpas nolīguma otrajā pārejas posmā paredzētās saistības.
               
            Enerģētika
      
                  —
               
               
                  Pieņemt un īstenot ekoloģiski ilgtspējīgas enerģētikas politikas ilgtermiņa stratēģiju.
               
            
                  —
               
               
                  Turpināt īstenot reģionālās un starptautiskās saistības šajā jomā, lai izveidotu konkurētspējīgu reģionālu enerģijas tirgu.
               
            
                  —
               
               
                  Pabeigt Vincas pētniecības reaktora demontāžu.
               
            Informācijas sabiedrība un plašsaziņas līdzekļi
      
                  —
               
               
                  Sākt elektronisko sakaru ES programmas īstenošanu un turpināt saskaņošanu ar ES acquis audiovizuālajā nozarē.
               
            Finanšu kontrole
      
                  —
               
               
                  Izstrādāt un īstenot decentralizētas vadības atbildības un funkcionāli neatkarīgas iekšējās revīzijas sistēmas principus saskaņā ar starptautiski pieņemtiem standartiem un ES paraugpraksi.
               
            
                  —
               
               
                  Turpināt izstrādāt procedūras un administratīvās spējas, lai nodrošinātu ES finanšu interešu efektīvu aizsardzību.
               
            Statistika
      
                  —
               
               
                  Turpināt attīstīt kvalitātes vadības sistēmu; izveidot lauksaimniecības statistiku un turpināt attīstīt visas nozaru statistikas jomas.
               
            Tiesiskums, brīvība un drošība
      Vīzas, robežkontrole, patvērums un migrācija
      
                  —
               
               
                  Turpināt nostiprināt robežpolicijas un muitas dienestu spējas, uzlabot robežposteņu telpas un pastiprināt sadarbību ar kaimiņvalstīm cīņā pret cilvēku tirdzniecību.
               
            
                  —
               
               
                  Sniegt ilgtspējīgus risinājumus atpakaļ uzņemto personu integrācijai.
               
            Narkotikas
      
                  —
               
               
                  Pilnībā īstenot valsts stratēģiju cīņai pret narkomāniju.
               
            Policija
      
                  —
               
               
                  Turpināt policijas dienestu pārstrukturēšanu, nodrošināt pārskatāmību un atbildību, veikt policijas izglītības reformu un nodrošināt sadarbību un koordināciju starp tiesībaizsardzības iestādēm.
               
            Cīņa pret organizēto noziedzību un terorismu
      
                  —
               
               
                  Nodrošināt, lai tiktu izveidota efektīva liecinieku aizsardzības sistēma, uzlabot reģionālo sadarbību, pastiprināt cīņu pret ekonomiskajiem un finanšu noziegumiem (tostarp nelikumīgi iegūtu līdzekļu legalizāciju un naudas viltošanu), krāpšanu un korupciju, veicināt ES dalībvalstu norīkotu sadarbības koordinatoru izmantošanu attiecīgajās valsts iestādēs, kas nodarbojas ar cīņu pret organizēto noziedzību, un īstenot Palermo konvenciju pret starpvalstu organizēto noziedzību.
               
            
                  —
               
               
                  Pastiprināt Iekšlietu ministrijas spēju (īpaši Organizētās noziedzības apkarošanas departamenta), izstrādāt procedūras un izveidot spēju, lai apmainītos ar informāciju starp aģentūrām.
               
            
   
      3 PIELIKUMS
      PRIORITĀTES KOSOVAI SASKAŅĀ AR ANO DROŠĪBAS PADOMES REZOLŪCIJU 1244
      ĪSTERMIŅA PRIORITĀTES
      Galvenās prioritātes
      
                  —
               
               
                  Turpināt cieši sadarboties ar plānošanas grupām, kas gatavo paredzēto starptautisko/ES misiju, lai varētu pilnībā īstenot noregulējumu.
               
            
                  —
               
               
                  Konstruktīvi sadarboties jautājumos, kas saistīti ar Serbiju.
               
            
                  —
               
               
                  Nodrošināt pilnīgu sadarbību ar Starptautisko Kara noziegumu tribunālu bijušajai Dienvidslāvijai.
               
            
                  —
               
               
                  Nodrošināt pilnīgu tiesiskuma, cilvēktiesību un minoritāšu aizsardzības ievērošanu un īstenot absolūtas neiecietības politiku pret korupciju, organizēto noziedzību un finanšu noziegumiem.
               
            
                  —
               
               
                  Nodrošināt sabiedrisko pakalpojumu demokrātisku pārvaldību un sniegšanu visiem Kosovas iedzīvotājiem, kā arī izveidot profesionālu, atbildīgu, pieejamu, reprezentatīvu valsts pārvaldi, kas būtu brīva no nevajadzīgas politiskas iejaukšanās.
               
            
                  —
               
               
                  Veicināt vietējo pašvaldību reformu un palielināt administratīvās spējas, lai sekmētu decentralizāciju, ņemot vērā visu Kosovas kopienu viedokļus un intereses, pieņemt tiesisko regulējumu un piešķirt pienācīgus budžeta līdzekļus.
               
            
                  —
               
               
                  Radīt vidi, lai panāktu samierināšanos, etnisku iecietību un ilgtspējīgu etnisko daudzveidību, kas veicinātu pārvietoto personu atgriešanos. Nodrošināt cieņu, drošību, pārvietošanās brīvību un dalību attiecībā uz visām kopienām. Skaidri nosodīt visas naidīguma izpausmes pret minoritātēm. Enerģiski veikt kriminālvajāšanu visu noziegumu gadījumā, kas izdarīti starp etniskajām grupām.
               
            
                  —
               
               
                  Nodrošināt pilnīgu reliģiskās brīvības ievērošanu. Nodrošināt kultūras un reliģiskā mantojuma aizsardzību un veikt pasākumus, lai novērstu uzbrukumus objektiem un iesniegtu prasības par šādiem uzbrukumiem.
               
            
                  —
               
               
                  Izveidot sabiedrību, kas ir brīva no jebkāda veida diskriminācijas, un veicināt to grupu integrāciju, kuras atrodas nelabvēlīgākā situācijā.
               
            
                  —
               
               
                  Turpināt nostiprināt īpašuma tiesības, tiesisko regulējumu un tiesu pieejamību, lai veicinātu uzņēmējdarbībai draudzīgas vides veidošanu.
               
            Politiskie kritēriji
      Demokrātija un tiesiskums
      Pašpārvaldes pagaidu iestādes
      
                  —
               
               
                  Nodrošināt asamblejas un tās komiteju, valdības un pašvaldību efektīvu darbību, tostarp attiecīgo procedūras noteikumu un rīcības kodeksu, kā arī visu kopienu tiesību un interešu pilnīgu ievērošanu.
               
            
                  —
               
               
                  Palielināt izpildvaras kontroli, ko veic asambleja, kā arī šīs asamblejas atbildību un pārskatāmību. Nostiprināt pašas asamblejas administratīvās spējas.
               
            
                  —
               
               
                  Savlaicīgi publicēt oficiālo laikrakstu un nodrošināt izdevuma pilnīgu pareizību. Pastiprināt attiecīgo valodas versiju pārbaudes, lai nodrošinātu, ka tās ir identiskas, un nodrošināt publisku piekļuvi oficiālajam laikrakstam.
               
            
                  —
               
               
                  Turpināt palielināt minoritāšu pārstāvību visās iestādēs un civildienestā pašvaldību un centrālajā līmenī.
               
            Parlaments/vēlēšanas
      
                  —
               
               
                  Organizēt brīvas un godīgas vēlēšanas. Stiprināt neatkarīgu un etniski daudzveidīgu centrālo vēlēšanu komisiju, lai savlaicīgi organizētu vēlēšanas.
               
            
                  —
               
               
                  Nodrošināt pienācīgus vēlēšanu iecirkņus, drošību un citus pasākumus visām kopienām, lai tās varētu izmantot savas vēlēšanu tiesības. Radīt iespēju valsts iekšienē pārvietotām personām un bēgļiem piedalīties vēlēšanās, pat ja to spēja atgriezties Kosovā ir ierobežota.
               
            
                  —
               
               
                  Pastiprināt visu jauno tiesību aktu atbilstības pārbaudes ES tiesību aktiem.
               
            Valsts pārvalde
      
                  —
               
               
                  Stiprināt valdības koordinācijas spējas un precīzāk noteikt centrālo un vietējo iestāžu pienākumus, lai nodrošinātu politikas īstenošanas konsekvenci. Pastiprināt valdības uzraudzības funkciju pār valsts dienestu darbību efektivitāti.
               
            
                  —
               
               
                  Enerģiski ieviest pārskatāmas procedūras valsts civildienesta ierēdņu, tostarp policijas un tiesu sistēmas, kā arī finanšu pārvaldības personāla pieņemšanai darbā, pārcelšanai, novērtēšanai, paaugstināšanai amatā, vadībai un atlaišanai.
               
            
                  —
               
               
                  Uzlabot Neatkarīgās uzraudzības padomes un Augstāko valsts ierēdņu norīkošanas komitejas darbību un pastiprināt to neatkarību.
               
            
                  —
               
               
                  Uzlabot galveno sabiedrisko pakalpojumu kvalitāti un to pieejamību visām kopienām, tostarp, lai samazinātu pieprasījumu pēc paralēlu struktūru sniegtajiem pakalpojumiem.
               
            
                  —
               
               
                  Paātrināt decentralizācijas procesu un cita starpā pieņemt tiesību aktus par vietējo pašvaldību un municipālajām robežām.
               
            Tiesu sistēma
      
                  —
               
               
                  Nodrošināt efektīvas, neatkarīgas, atbildīgas un bezpartejiskas tiesas un prokuratūras, kas ir brīvas no politiskas ietekmes.
               
            
                  —
               
               
                  Stiprināt prokuratūru, lai nodrošinātu, ka tā atbilst autonomijas un bezpartejiskuma principiem. Turpināt nostiprināt Īpašā prokurora biroju. Nodrošināt efektīvas liecinieku aizsardzības shēmas ieviešanu.
               
            
                  —
               
               
                  Apstiprināt un īstenot tiesību aktus par tiesām un kriminālvajāšanu. Izveidot administratīvo tiesu sistēmu un racionalizēt attiecīgos tiesību aktus un kompetences.
               
            
                  —
               
               
                  Visās tiesās un prokuratūrās pilnībā ieviest lietu iedalīšanas automatizētu sistēmu. Samazināt neiztiesāto lietu skaitu un nodrošināt civiltiesas nolēmumu izpildi.
               
            
                  —
               
               
                  Pastiprināt vietējās tiesas un policijas rīcību, lai risinātu jautājumus, kas saistīti ar nelikumīgu īpašuma piesavināšanos, izmantošanu un būvniecību, novērstu to un piemērotu sodus par šiem nodarījumiem.
               
            
                  —
               
               
                  Turpināt veidot juridiskās izglītības un apmācības sistēmu, īpaši tiesnešiem, prokuroriem un administratīvajam personālam. Pārveidot Tieslietu institūtu par dzīvotspējīgu iestādi, kas atbildīga par tiesisko izglītību.
               
            
                  —
               
               
                  Izveidot valdībā no nevajadzīgas politiskas ietekmes brīvas spējas uzņemties pienākumus tieslietu un iekšlietu jomā. Ieviest darbā norīkošanas, atlaišanas un karjeras veicināšanas sistēmu tiesnešiem un prokuroriem atbilstoši Eiropas standartiem, kas būtu brīva no politiskas iejaukšanās.
               
            
                  —
               
               
                  Palielināt centienus sasniegt starptautiskos standartus, veicot divpusējās tiesiskās palīdzības lūgumus krimināllietās un izraidīšanas lūgumus.
               
            
                  —
               
               
                  Stiprināt minoritāšu kopienu piekļuvi tiesu iestādēm un pastiprināt tādus mehānismus kā tiesu sadarbības biroji.
               
            
                  —
               
               
                  Arī turpmāk veikt pasākumus, lai atvieglotu tiesnešu līdzsvarotu etnisku pārstāvību.
               
            
                  —
               
               
                  Nostiprināt tiesu sistēmas un tiesībaizsardzības iestāžu administratīvās spējas, koordināciju un efektivitāti. Nodrošināt visaptverošas juridiskās palīdzības sistēmas dzīvotspēju.
               
            Korupcijas novēršanas politika
      
                  —
               
               
                  Īstenot likumu par korupcijas apkarošanu un korupcijas novēršanas plānu. Nostiprināt korupcijas novēršanas aģentūru un veikt pasākumus, lai pilnībā nodrošinātu tās neatkarību un darbību.
               
            
                  —
               
               
                  Racionalizēt Korupcijas novēršanas aģentūras, Labas pārvaldības biroja un Korupcijas novēršanas padomes kompetences.
               
            Cilvēktiesības un minoritāšu aizsardzība
      
                  —
               
               
                  Pabeigt tiesiskā regulējuma izveidi un pastiprināt cilvēktiesību un minoritāšu tiesību aizsardzības mehānismu ievērošanu atbilstoši Eiropas Padomes ieteikumiem. Pieņemt un īstenot visaptverošu cilvēktiesību stratēģiju.
               
            
                  —
               
               
                  Nostiprināt tiesisko regulējumu saistībā ar vārda brīvību. Nodrošināt plašsaziņas līdzekļu neatkarīgajai komisijai atbilstošus resursus, lai ievērotu tiesību aktu noteikumus. Novērst jebkādu juridisku nenoteiktību saistībā ar aizskaršanu un apmelošanu.
               
            
                  —
               
               
                  Ievēlēt ombudu un pieņemt juridiskus noteikumus, kas nodrošina ombuda ieteikumu izpildi.
               
            
                  —
               
               
                  Definēt un pieņemt valdības programmu, lai veicinātu sieviešu tiesības Kosovā.
               
            
                  —
               
               
                  Efektīvi īstenot diskriminācijas novēršanas tiesību aktus. Īpaši panākt, lai pilnībā darbotos cilvēktiesību aizsardzības vienības ministrijās, un nodrošināt to neatkarību un koordināciju ar ombuda darbību. Organizēt informācijas kampaņas, lai par šo tiesību aktu informētu privāto sektoru, pilsonisko sabiedrību un akadēmiskās aprindas. Uzraudzīt tiesību akta īstenošanu un ziņot par to.
               
            
                  —
               
               
                  Izstrādāt sabiedrībā balstītus pakalpojumus un atbalstu apgādājamām personām, tostarp garīgās veselības jomā.
               
            
                  —
               
               
                  Veicināt diskriminācijas novēršanas politiku visā valstī, pievēršoties visām riska grupām.
               
            
                  —
               
               
                  Pieņemt un īstenot atbilstošus tiesību aktus, lai nodrošinātu bērnu tiesisko aizsardzību.
               
            Minoritāšu tiesības, kultūras tiesības un minoritāšu aizsardzība
      
                  —
               
               
                  Pilnībā īstenot tiesību aktus par oficiālajām valodām, kā arī par kultūras mantojumu un izveidot efektīvu mehānismu tā izpildes uzraudzībai.
               
            
                  —
               
               
                  Nokārtot ar neoficiālām dzīvesvietām saistītos jautājumus. Rast ilgtspējīgus risinājumus attiecībā uz to čigānu kopienu izmitināšanu un integrāciju, kuras dzīvo nometnēs, kurās ir bīstami dzīves apstākļi, un attiecībā uz valsts iekšienē pārvietoto grupām, kas dzīvo neoficiālos centros.
               
            
                  —
               
               
                  Stiprināt administratīvās struktūras un atbildības mehānismus ministrijā, kas nodarbojas ar kopienu un atgriešanās jautājumiem. Centrālajā un vietējos līmeņos precizēt pienākumu sadalījumu attiecībā uz atgriešanos starp Vietējās pašpārvaldes ministriju un ministriju, kas nodarbojas ar kopienu un atgriešanās jautājumiem. Turpināt izstrādāt un īstenot kopīgo stratēģisko sistēmu kopienu un atgriešanās jautājumos un izstrādāt mehānismus pašvaldību līmenī, lai atvieglotu bēgļu un esošo minoritāšu kopienu ilgtspējīgu integrāciju.
               
            
                  —
               
               
                  Atvieglināt un veicināt visu kopienu bēgļu un pārvietoto personu atgriešanos un pabeigt atjaunot 2004. gada marta notikumos sabojātos un izpostītos īpašumus, tostarp vēsturiskas un reliģiska rakstura vietas.
               
            Reģionālie jautājumi un starptautiskās saistības
      
                  —
               
               
                  Stiprināt reģionālo sadarbību un labas kaimiņattiecības.
               
            
                  —
               
               
                  Īstenot Centrāleiropas brīvās tirdzniecības nolīgumu (CEFTA) un aktīvi piedalīties visās attiecīgajās reģionālajās iniciatīvās, inter alia, saskaņā ar Stabilitātes paktu, tostarp tā pārejas procesu uz reģionālāku sadarbības sistēmu.
               
            Ekonomiskie kritēriji
      
                  —
               
               
                  Saglabāt noturīgu fiskālo politiku, īpaši nodrošināt, lai sociālās politikas virzieni, kas pievēršas tādu jautājumu risināšanai kā nabadzība un sociālā atstumtība, pilnībā atbilstu valsts finanšu ilgtermiņa stabilitātei.
               
            
                  —
               
               
                  Noteikt gada mērķus, lai uzlabotu komunālo pakalpojumu rēķinu maksājumu iekasēšanu, un definēt un īstenot stratēģijas minēto mērķu sasniegšanai.
               
            
                  —
               
               
                  Būtiski paātrināt bijušo kolektīvā īpašumā esošo uzņēmumu privatizāciju saskaņā ar Trasta aģentūras grafiku.
               
            
                  —
               
               
                  Uzlabot kolektīvā īpašumā esošo uzņēmumu pārvaldību, efektivitāti un finansiālo stabilitāti. Turpināt nostiprināt regulējošo iestāžu darbības un finansiālo neatkarību, lai palielinātu pārskatāmību un konkurenci attiecīgajās nozarēs.
               
            
                  —
               
               
                  Izstrādāt un īstenot politikas virzienus, kas atvieglo pāreju no nereģistrētas uz reģistrētu nodarbinātību, lai izveidotu funkcionējošu, oficiālu darba tirgu un paaugstinātu darba tirgus politikas virzienu efektivitāti.
               
            Eiropas standarti
      Iekšējais tirgus
      Preču brīva aprite
      
                  —
               
               
                  Pieņemt horizontālos pamata tiesību aktus, lai izveidotu vajadzīgo infrastruktūru dažādo funkciju (regulēšanas, standartizācijas, akreditācijas, metroloģijas, atbilstības novērtēšanas un tirgus uzraudzības) pareizai darbībai un nošķiršanai, kas nepieciešama, lai acquis piemērotu preču brīvai apritei.
               
            Kapitāla brīva aprite
      
                  —
               
               
                  Pieņemt piemērotas piesardzības prasības un stiprināt uzraudzības procesu finanšu nozarē.
               
            Muita un nodokļi
      
                  —
               
               
                  Turpināt nodokļu tiesību aktu tuvināšanu acquis un turpināt centienus nostiprināt muitas pārvaldes spējas, lai apkarotu korupciju, viltošanu un pārrobežu noziedzību. Pastiprināt kriminālizmeklēšanas nodaļas spēju.
               
            
                  —
               
               
                  Pildīt saistības attiecībā uz preferenciālu tirdzniecības pasākumu īstenošanu, īpaši saistībā ar izcelsmi.
               
            
                  —
               
               
                  Turpināt nodokļu tiesību aktu tuvināšanu ES acquis un nostiprināt nodokļu pārvaldes administratīvās spējas. Pastiprināt nodokļu pārvaldes iekasēšanas spējas un palielināt nodokļu ieņēmumus.
               
            
                  —
               
               
                  Ievērot Rīcības kodeksa par nodokļu uzlikšanu uzņēmējdarbībai principus un nodrošināt, lai jaunie nodokļu pasākumi atbilstu šiem principiem.
               
            Valsts iepirkums
      
                  —
               
               
                  Pielāgot valsts iepirkuma sistēmu, pieņemot vajadzīgos īstenošanas tiesību aktus, lai nodrošinātu atbilstību acquis. Nodrošināt valsts iepirkuma institucionālās sistēmas administratīvās spējas un neatkarību tās uzdevumu izpildē.
               
            Intelektuālā īpašuma tiesības
      
                  —
               
               
                  Nodrošināt administratīvās un tiesu spējas, lai īstenotu tiesību aktus intelektuālā īpašuma jomā un nostiprinātu intelektuālā īpašuma tiesības.
               
            Nodarbinātības un sociālā politika
      
                  —
               
               
                  Pieņemt nodarbinātības stratēģiju, tostarp uzlabot datu vākšanu par nodarbinātības jautājumiem.
               
            
                  —
               
               
                  Uzlabot publisku informāciju par sociālā nodrošinājuma sistēmu pieejamību un pastiprināt pašvaldību spēju sociālās palīdzības jautājumos.
               
            
                  —
               
               
                  Grozīt tiesību aktus par sociālo nodrošinājumu un pensiju shēmu.
               
            
                  —
               
               
                  Pārskatīt sociālo pabalstu shēmu, lai nodrošinātu, ka saņēmēji netiek diskriminēti.
               
            Izglītība un pētniecība
      
                  —
               
               
                  Palielināt budžetu izglītībai, īpaši skolu infrastruktūras uzlabošanai, atcelt mācības maiņās un risināt jautājumus, kas saistīti ar materiālu un aprīkojuma trūkumu.
               
            
                  —
               
               
                  Izstrādāt rīcības plānus, lai īstenotu izglītības stratēģijas, pastiprinot dialogu un koordināciju starp visiem līmeņiem un starp visiem ieinteresētajiem dalībniekiem, un piešķirt vajadzīgos līdzekļus.
               
            
                  —
               
               
                  Pilnībā īstenot tiesību aktus par profesionālo izglītību un sākt tiesību aktu par valsts kvalifikācijas programmu īstenošanu.
               
            
                  —
               
               
                  Turpināt valsts programmas izstrādi mācīšanas uzraudzībai un novērtēšanai.
               
            
                  —
               
               
                  Nodrošināt plašāku dalību ES augstākās izglītības programmās.
               
            Nozaru politika
      Rūpniecība un MVU
      
                  —
               
               
                  Īstenot vidēja termiņa stratēģiju, lai veicinātu MVU attīstību, tostarp MVU atbalsta aģentūru un ieguldījumu veicināšanas aģentūras nostiprināšanu. Turpināt īstenot Eiropas Mazo uzņēmumu hartu.
               
            Lauksaimniecība un zivsaimniecība
      
                  —
               
               
                  Noteikt pienākumu skaidru sadalījumu lauksaimniecības nozares dažādajos dienestos (tostarp veterinārijas un fitosanitārijas pārvaldē) un to attiecības ar Lauksaimniecības, Mežsaimniecības un Lauku attīstības ministrijām, ar vietējām pašvaldībām un pašvaldību līmenī.
               
            
                  —
               
               
                  Pieņemt likumu par pārtiku un no tā izrietošos īstenošanas tiesību aktus un izveidot attiecīgo aģentūru iestāžu likuma īstenošanai un izpildei.
               
            
                  —
               
               
                  Nodrošināt dzīvnieku identifikācijas un to pārvietošanās reģistrācijas sistēmas darbību.
               
            
                  —
               
               
                  Izstrādāt plānu lauksaimniecības pārtikas uzņēmumu modernizācijai.
               
            Vide
      
                  —
               
               
                  Ieviest likumu par vides ietekmes novērtēšanu, ko pieņēma asambleja.
               
            
                  —
               
               
                  Īstenot visaptverošu vides aizsardzības rīcības plānu, īpaši saistībā ar sabiedrības veselības jautājumiem.
               
            
                  —
               
               
                  Turpināt tuvināšanu Eiropas standartiem vides jomā.
               
            
                  —
               
               
                  Turpināt centienus, lai veicinātu iedzīvotāju informētību un pilsoniskās sabiedrības līdzdalību vides jautājumos.
               
            Transporta politika
      
                  —
               
               
                  Turpināt īstenot Saprašanās memorandu par Dienvidaustrumeiropas reģionālā transporta galvenā tīkla izveidi, tostarp papildinājumu par Dienvidaustrumeiropas dzelzceļa transporta telpu.
               
            
                  —
               
               
                  Īstenot tiesību aktus par autotransportu un ceļu satiksmes drošību. Izstrādāt vairākposmu transporta stratēģiju.
               
            
                  —
               
               
                  Turpināt uzlabot uz datiem balstīto aktīvu pārvaldību attiecībā uz transporta infrastruktūras uzturēšanu un atjaunošanu. Nodrošināt atbilstību ES tiesiskajam regulējumam attiecībā uz koncesijām un veikt pasākumus, lai piesaistītu ieguldītājus liela apjoma un stratēģisku infrastruktūras darbu līdzfinansēšanai, tostarp izmantojot valsts un privātās partnerības.
               
            
                  —
               
               
                  Nodrošināt, lai dzelzceļa nozares attīstība atbilstu ekonomiskās attīstības stratēģijai.
               
            
                  —
               
               
                  Nodrošināt, lai Prištinas lidostā garantētu pienācīgu drošības līmeni un pareizu un atbildīgu pārvaldību.
               
            
                  —
               
               
                  Pārskatīt un uzlabot autovadītāju apliecību izsniegšanas un transportlīdzekļu tehniskās apskates sistēmu.
               
            Enerģētika
      
                  —
               
               
                  Nodrošināt elektroenerģijas piegādes uzņēmuma dzīvotspēju un stabilitāti, īpaši ievērojami uzlabojot ieņēmumu iekasēšanu un veicinot labu pārvaldību.
               
            
                  —
               
               
                  Turpināt Enerģētikas Kopienas līguma saistību izpildi. Turpināt projekta “Kosova C” sagatavošanu elektroenerģijas ražošanai un piegādei, nodrošinot pilnīgu atbilstību acquis, kā paredzēts Enerģētikas Kopienas līgumā.
               
            Informācijas sabiedrība un plašsaziņas līdzekļi
      
                  —
               
               
                  Pieņemt un sākt īstenot politiku saistībā ar elektronisko sakaru tīkliem un pakalpojumiem, lai panāktu pilnīgu liberalizāciju un izveidotu stabilu, atvērtu un konkurētspējīgu vidi nolūkā piesaistīt ārvalstu ieguldījumus un uzlabot pakalpojumu kvalitāti.
               
            
                  —
               
               
                  Nostiprināt regulēšanas iestādes administratīvās spējas. Nostiprināt tās stāvokli un nodrošināt tās darbības un finansiālo neatkarību.
               
            
                  —
               
               
                  Nodrošināt valsts raidsabiedrības RTK, Plašsaziņas līdzekļu neatkarīgās komisijas un mediju fonda stabilu un ilgtspējīgu finansējumu.
               
            Finanšu kontrole
      
                  —
               
               
                  Turpināt centienus īstenot iekšējās finanšu kontroles valsts stratēģiju un attiecīgos tiesību aktus kā pamatu, lai īstenotu vidēja termiņa prioritātes šajā jomā.
               
            Statistika
      
                  —
               
               
                  Nostiprināt Statistikas biroja administratīvās spējas un palielināt tā darbības un finansiālo neatkarību. Nodrošināt statistikas uzticamību, tostarp panākt, lai respondentu apsekojumā statistikas birojs savlaicīgi un bez maksas iegūtu kvalitatīvus datus.
               
            
                  —
               
               
                  Turpināt ekonomiskās statistikas izveidi un paātrināt sociālās statistikas izveidi.
               
            Tiesiskums, brīvība un drošība
      Vīzas, robežkontrole, patvērums un migrācija
      
                  —
               
               
                  Pastiprināt personu plūsmas kontroles efektivitāti pie robežām un palielināt robežpolicijas departamenta efektivitāti un pārskatāmību.
               
            
                  —
               
               
                  Pastiprināt sadarbību starp robežpārvaldības aģentūrām un ar kaimiņvalstīm.
               
            
                  —
               
               
                  Izveidot patversmes un uzņemšanas telpas patvēruma meklētājiem.
               
            
                  —
               
               
                  Pieņemt tiesību aktu par migrāciju saskaņā ar ES standartiem. Izstrādāt stratēģiju un rīcības plānu attiecībā uz migrāciju, īpaši pievēršoties to personu atpakaļuzņemšanai un reintegrācijai, kuras atgriežas no ārvalstīm.
               
            Nelikumīgi iegūtu līdzekļu legalizēšana
      
                  —
               
               
                  Pastiprināt finanšu izmeklēšanas vienības spējas Kosovas policijas dienesta (KPD) organizētās noziedzības direkcijā. Apmācīt specializētus prokurorus un tiesnešus. Racionalizēt kompetences nelikumīgi iegūtu līdzekļu legalizācijas jomā dažādās iesaistītajās iestādēs.
               
            Narkotikas
      
                  —
               
               
                  Izstrādāt narkotiku profilakses stratēģiju un attiecīgu rīcības plānu tās īstenošanai. Turpināt nostiprināt vietējās spējas narkotiku izmeklēšanas nodaļā.
               
            Policija
      
                  —
               
               
                  Pieņemt Likumu par policiju.
               
            
                  —
               
               
                  Paaugstināt noziegumu izmeklēšanas efektivitāti. Pieņemt un īstenot tiesību aktus, lai izveidotu KPD un nostiprinātu tā izmeklēšanas un iekšējās kontroles spējas. Nostiprināt tā vadību.
               
            
                  —
               
               
                  Pieņemt noziedzības samazināšanas stratēģiju un īstenot to. Izstrādāt ieroču savākšanas stratēģiju, pabeigt to un panākt, ka tiek ievēroti tiesību akti, kas attiecas uz kājnieku ieročiem.
               
            
                  —
               
               
                  Sagatavot stratēģiju un rīcības plānu organizētās noziedzības un terorisma apkarošanai.
               
            
                  —
               
               
                  Pabeigt tiesiskā regulējuma izveidi attiecībā uz organizēto noziedzību.
               
            
                  —
               
               
                  Turpināt stiprināt vietējās spējas direkcijā, kas nodarbojas ar organizētās noziedzības jautājumiem KPD.
               
            
                  —
               
               
                  Īstenot rīcības plānu un stiprināt tiesību aktus un struktūras, lai efektīvāk apkarotu cilvēktirdzniecību.
               
            Personas datu aizsardzība
      
                  —
               
               
                  Izstrādāt visaptverošu tiesību aktu par personas datu aizsardzību saskaņā ar acquis, īpaši ar Datu aizsardzības direktīvu (95/46/EK), un īstenot to. Izveidot neatkarīgu datu aizsardzības uzraudzības iestādi, kurai ir pietiekamas pilnvaras un finansiālie un cilvēku resursi.
               
            VIDĒJA TERMIŅA PRIORITĀTES
      Politiskie kritēriji
      Demokrātija un tiesiskums
      Valsts pārvalde
      
                  —
               
               
                  Turpināt ilgtspējīgu valsts pārvaldes reformu, ievērojot budžeta ierobežojumus. Uzlabot vietējo pārvalžu spēju objektīvi un efektīvi sniegt pakalpojumus to vēlēšanu apgabalos.
               
            Tiesu sistēma
      
                  —
               
               
                  Noteikt un konsolidēt pilnīgu tiesību aktu kopumu, kurā ievērotas visu kopienu tiesības un intereses, izmantojot visus pašlaik Kosovā piemērojamos tiesību avotus.
               
            
                  —
               
               
                  Izstrādāt alternatīvu strīdu izšķiršanas mehānismu.
               
            
                  —
               
               
                  Uzlabot brīvības atņemšanas iestāžu sistēmu, īpašu uzmanību veltot drošībai, kontrolei, pārvaldībai, profesionālajai izglītībai un reintegrācijas shēmām, kā arī iestāžu stāvoklim.
               
            Korupcijas novēršanas politikas virzieni
      
                  —
               
               
                  Izstrādāt nozaru rīcības plānus cīņai pret korupciju un palielināt informētību par korupcijas problēmu valsts pārvaldē, kā arī pilsoniskajā sabiedrībā.
               
            
                  —
               
               
                  Izveidot cīņā pret korupciju gūto rezultātu uzskaiti.
               
            Cilvēktiesības un minoritāšu aizsardzība
      
                  —
               
               
                  Nodrošināt dzīvotspējīgu minoritāšu kopienu pastāvēšanu un to nediskriminējošu piedalīšanos sabiedrības dzīvē, veicot konkrētus pasākumus, lai nodrošinātu to drošību un pārvietošanās brīvību, kā arī līdztiesīgu sabiedrisko pakalpojumu sniegšanu un piekļuvi šiem pakalpojumiem.
               
            
                  —
               
               
                  Īstenot likumu par dzimumu līdztiesību. Nodrošināt sieviešu līdztiesību visās pašreizējās politikas jomās un tiesību aktos.
               
            
                  —
               
               
                  Izstrādāt integrētu kultūras mantojuma saglabāšanas politiku. Aktīvi iesaistīties sabiedrības informēšanā par kultūras mantojumu un tā saglabāšanu.
               
            
                  —
               
               
                  Nodrošināt to, ka centrālais kadastrs un pašvaldību kadastri piedāvā pārskatāmu, nediskriminējošu un neierobežotu piekļuvi datiem par īpašumiem un tajos ir izveidoti funkcionējoši atbildības nodrošināšanas mehānismi.
               
            Reģionālie jautājumi un starptautiskās saistības
      
                  —
               
               
                  Turpināt stiprināt reģionālo un starptautisko sadarbību, tostarp tiesībaizsardzības jomā, kā arī aizdomās turētu un notiesātu personu nodošanu un savstarpēju juridisku palīdzību.
               
            Ekonomiskie kritēriji
      
                  —
               
               
                  Turpināt nostiprināt īpašuma tiesības, tiesiskumu un tiesu pieejamību, lai veicinātu uzņēmējdarbībai labvēlīgas vides veidošanu.
               
            
                  —
               
               
                  Izstrādāt stratēģiju kolektīvā īpašumā esošu uzņēmumu privatizācijai un vajadzības gadījumā to pārstrukturēšanai, lai nostiprinātu korporatīvo pārvaldību un šo uzņēmumu darbību un samazinātu subsīdijas uzņēmumu nozarei.
               
            
                  —
               
               
                  Ciešā sadarbībā ar vietējo uzņēmēju sabiedrību izstrādāt un īstenot aktīva darba tirgus politikas virzienus, lai veicinātu saskaņošanas procesu darba tirgos, un palielināt kvalificēta darbaspēka īpatsvaru kopējā darbaspēkā.
               
            
                  —
               
               
                  Īstenot atbilstošus politikas virzienus, lai paaugstinātu izglītības kvantitatīvos un kvalitatīvos rādītājus visos līmeņos.
               
            
                  —
               
               
                  Palielināt eksporta jaudas.
               
            Eiropas standarti
      Iekšējais tirgus
      Preču brīva aprite
      
                  —
               
               
                  Turpināt tuvināt tiesību aktus gan jaunās un vispārējās koncepcijas, gan arī vecās koncepcijas direktīvām.
               
            
                  —
               
               
                  Pieņemt atlikušos Eiropas standartus (EN).
               
            
                  —
               
               
                  Izveidot tirgus uzraudzības struktūru.
               
            Muita un nodokļi
      
                  —
               
               
                  Turpināt nodokļu un muitas tiesību aktu tuvināšanu ES acquis. Turpināt palielināt nodokļu un muitas dienestu spējas, lai ieviestu tiesību aktus korupcijas, pārrobežu noziedzības un nodokļu nemaksāšanas apkarošanai.
               
            Valsts iepirkums
      
                  —
               
               
                  Nodrošināt, ka visu līmeņu līgumslēdzējas iestādes efektīvi īsteno valsts iepirkuma noteikumus, tostarp izveidojot darbības instrumentus, nodrošinot apmācību un nostiprinot administratīvās spējas.
               
            Intelektuālā īpašuma tiesības
      
                  —
               
               
                  Turpināt īstenot intelektuālā, rūpnieciskā un komerciālā īpašuma tiesības atbilstīgi vidēja termiņa stratēģijai.
               
            Nodarbinātība
      
                  —
               
               
                  Nostiprināt darba inspekciju administratīvās spējas.
               
            Izglītība un pētniecība
      
                  —
               
               
                  Nostiprināt mehānismus kvalitātes nodrošināšanai izglītības nozarē.
               
            
                  —
               
               
                  Turpināt centienus piesaistīt profesionālās izglītības un apmācības un augstākās izglītības nozari darba tirgus un ekonomiskajām vajadzībām.
               
            
                  —
               
               
                  Veicināt reģionālo sadarbību augstākās izglītības jomā.
               
            
                  —
               
               
                  Sākt veidot politiku, kas veicina pētniecību.
               
            Nozaru politika
      Lauksaimniecība un zivsaimniecība
      
                  —
               
               
                  Izstrādāt politiku un reglamentējošos noteikumus, lai atbalstītu dzīvotspējīgu zemes reformu. Atbalstīt lauksaimniecības zemes aizsardzību pret pilsētu neplānotu attīstību.
               
            
                  —
               
               
                  Novērtēt lauksaimniecības pārtikas uzņēmumu atbilstību ES prasībām un sagatavot programmu minēto uzņēmumu modernizācijai.
               
            
                  —
               
               
                  Sākt rīkoties, lai nodrošinātu vietējo augu audzēšanas efektīvu kontroli, īpaši to produktu kontroli, kas pakļauti īpašām ES prasībām.
               
            
                  —
               
               
                  Izveidot labi organizētu mežu apsaimniekošanas struktūru, īpaši nelegālas mežizstrādes apkarošanai un cīņai pret mežu ugunsgrēkiem.
               
            Vide
      
                  —
               
               
                  Veikt pasākumus, lai īstenotu teritorijas plānošanu.
               
            
                  —
               
               
                  Pastiprināt Vides un teritorijas plānošanas ministrijas institucionālās spējas, uzlabot koordināciju starp administratīvajām struktūrām, kuras atbildīgas par jautājumiem, kas saistīti ar vidi.
               
            
                  —
               
               
                  Racionalizēt vides jautājumus nozaru politikas jomās, īpaši attiecībā uz enerģētiku un transportu.
               
            Transporta politika
      
                  —
               
               
                  Veikt pasākumus, lai uzlabotu ceļu satiksmes drošību.
               
            
                  —
               
               
                  Plānot un īstenot transporta infrastruktūras uzturēšanu un atjaunošanu, tostarp jaunas infrastruktūras izbūvi, vajadzības gadījumā izmantojot valsts un privātas partnerības.
               
            
                  —
               
               
                  Izstrādāt un īstenot vairākposmu stratēģiju.
               
            Enerģētika
      
                  —
               
               
                  Izstrādāt tiesiskos un reglamentējošos noteikumus, lai veicinātu valsts un privātās partnerības un jaukta tipa ieguldījumus enerģētikas nozarē atbilstīgi secinājumiem, kas atspoguļoti pētījumā par ieguldījumu veicināšanu.
               
            
                  —
               
               
                  Turpināt uzlabot elektrības ražošanas uzņēmuma darbību un integrēties reģionālajā elektroenerģijas tirgū.
               
            Informācijas sabiedrība un plašsaziņas līdzekļi
      
                  —
               
               
                  Saskaņot ar reglamentējošiem noteikumiem un īstenot tiesību aktus par elektronisko sakaru tīkliem un pakalpojumiem un nostiprināt telekomunikāciju regulēšanas iestādes pozīcijas un darbības un finansiālo neatkarību.
               
            Finanšu kontrole
      
                  —
               
               
                  Finanšu ministrijas vadībā izstrādāt un īstenot decentralizētas pārvaldības atbildības un funkcionāli neatkarīgas iekšējās revīzijas principus saskaņā ar starptautiskiem standartiem un ES paraugpraksi, izmantojot saskaņotus tiesību aktus un atbilstošas administratīvās spējas.
               
            
                  —
               
               
                  Nostiprināt Augstākās revīzijas iestādes darbības spējas, kā arī finansiālo un darbības neatkarību. Ievērot un izpildīt tās ieteikumus.
               
            Statistika
      
                  —
               
               
                  Pastiprināt sadarbību un koordināciju Kosovas statistikas sistēmā, izstrādāt kvalitātes vadības sistēmu un dokumentu un standartizēt ražošanu un izplatīšanas procedūras.
               
            Tiesiskums, brīvība un drošība
      Vīzas, robežkontrole, patvērums un migrācija
      
                  —
               
               
                  Turpināt pastiprināt Iekšlietu ministrijas Robežu, patvēruma un migrācijas direkcijas spējas. Turpināt nostiprināt Kosovas policijas dienesta robežpolicijas dienesta operatīvās spējas.
               
            Cīņa pret organizēto noziedzību un terorismu
      
                  —
               
               
                  Īstenot un atjaunināt stratēģiju cīņai pret organizēto noziedzību un terorismu.
               
            
                  —
               
               
                  Stiprināt vietējās spējas izmeklēt organizētās noziedzības darbības.
               
            
                  —
               
               
                  Stiprināt tiesu iestāžu spējas veikt kriminālvajāšanu un sākt tiesas procesus organizētās noziedzības un finanšu noziegumu lietās.
               
            Narkotikas
      
                  —
               
               
                  Nodrošināt sadarbību starp aģentūrām un starptautisko sadarbību, lai būtiski uzlabotu rezultātus cīņā pret narkotiku kontrabandu.
               
            Personas datu aizsardzība
      
                  —
               
               
                  Īstenot tiesību aktu par personas datu aizsardzību atbilstoši acquis un nodrošināt tā efektīvu uzraudzību un izpildi.